CELEX: 
Language: mt
Date: 2019-08-01 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament (UE) Nru 692/2011 tal-Parlament Ewropew u tal-Kunsill dwar l-istatistika Ewropea dwar it-turiżmu, fir-rigward tal-iskadenzi għat-trażmissjoni u l-adattament tal-Annessi I u II

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Sa mid-dħul fis-seħħ tar-Regolament (UE) Nru 692/2011 dwar l-istatistika Ewropea dwar it-turiżmu
                  1
               , l-iżviluppi ekonomiċi, soċjali u tekniċi ġodda ġabu bidla fil-ħtiġijiet ta’ dawk li jużaw din l-istatistika. Barra minn hekk, it-titjib fl-effiċjenza fil-proċess tal-produzzjoni wassal biex setgħet tiġi prodotta data aktar f’waqtha u rilevanti għall-utent.
            
            
               Dan l-att delegat iqis dawn l-iżviluppi u jaġġorna r-Regolament, b’mod partikolari billi jemenda l-iskadenzi għat-trażmissjoni tad-data, u l-Annessi I u II tar-Regolament.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Waqt it-tħejjija ta’ dan l-att delegat, il-Kummissjoni wettqet konsultazzjonijiet xierqa, inkluż fil-livell tal-esperti. 
            
            
               Fost il-partijiet ikkonsultati hemm il-Grupp ta’ Esperti dwar l-Istatistika tat-Turiżmu (diversi konsultazzjonijiet bil-miktub u f’laqgħat bejn Ġunju 2018 u Frar 2019), il-Grupp tad-Diretturi tal-Istatistika tan-Negozju tal-Grupp ta’ Esperti (f’Marzu 2019) u l-Grupp ta’ Esperti tal-Istituti Nazzjonali tal-Istatistika tas-Sistema Ewropea tal-Istatistika (f’Ġunju 2019). Dawn il-partijiet ġew ikkonsultati permezz ta’ proċedura bil-miktub bejn Awwissu 2018 u Ġunju 2019.
            
            
               Kemm il-Parlament Ewropew kif ukoll il-Kunsill ġew infurmati kif xieraq dwar il-konsultazzjonijiet.
            
            
               3.ELEMENTI ĠURIDIĊI TAL-ATT DELEGAT
            
            
               Il-bażi għal dan l-att delegat hija s-setgħa mogħtija lill-Kummissjoni fl-Artikoli 3(2) u 9(5) tar-Regolament (UE) Nru 692/2011 li tadotta atti delegati li jadattaw l-annessi u li jemendaw l-iskadenzi tat-trażmissjoni, sabiex jitqiesu l-iżviluppi ekonomiċi, soċjali u tekniċi. 
            
            
               B’mod partikolari, l-att jaġġorna r-Regolament kif ġej:
            
            
               (a)titjib gradwali fid-dati tal-iskadenza tat-trażmissjoni għad-data kollha ta’ kull xahar u t-trażmissjoni tad-data validata għas-settijiet kollha tad-data ta’ kull xahar u ta’ kull sena (l-Artikolu 9);  
            
            
               (b)it-trażmissjoni annwali tal-ikkategorizzar il-ġdid li ġej għad-data dwar l-iljieli mqattgħin f’akkomodazzjoni turistika minn residenti u minn mhux residenti, għal granularità ġeografika u temporali aħjar (l-Anness I, it-Taqsima 2): 
            
            
               (a)data ta’ kull xahar għar-reġjuni NUTS 2; 
            
            
               (b)data skont ilgrad ta’ urbanizzazzjoni, separatament għaż-żoni kostali u mhux kostali; 
            
            
               (c)data għar-reġjuni NUTS 3; kif ukoll
            
            
               (d)data għall-bliet kapitali u bliet oħra magħżula;
            
            
               (c)it-trażmissjoni ta’ informazzjoni kull tliet snin dwar il-pjattaformi diġitali mill-perspettiva tannaħa tad-domanda, billi jiġu riveduti l-varjabbli triennali relatati mal-mod tal-prenotazzjoni għall-vjaġġi rrappurtati;
            
            
               (d)it-trażmissjoni annwali tal-ikkategorizzar mirqum għall-mezz ewlieni tat-trasport u tal-akkomodazzjoni għall-vjaġġi rrappurtati; kif ukoll
            
         
         
            
               (e)it-trażmissjoni annwali tan-nefqa tal-pakkett fejn il-vjaġġi rrappurtati jkunu vjaġġi kollox kompriż.
            
            
               Dan l-aġġornament la għandu impatt sinifikanti fuq il-piż fuq l-Istati Membri u fuq dawk li jwieġbu, u lanqas ma jaffettwa l-qafas kunċettwali sottostanti.
            
            
               L-att delegat ma għandu l-ebda implikazzjoni fuq il-baġit tal-UE.
            
            
               Billi tikkonċerna kwistjoni relatata maż-Żona Ekonomika Ewropea, l-applikazzjoni tiegħu jenħtieġ tiġi estiża għaż-ŻEE.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 1.8.2019
            
            
               li jemenda r-Regolament (UE) Nru 692/2011 tal-Parlament Ewropew u tal-Kunsill dwar l-istatistika Ewropea dwar it-turiżmu, fir-rigward tal-iskadenzi għat-trażmissjoni u l-adattament tal-Annessi I u II
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 692/2011 tal-Parlament Ewropew u tal-Kunsill tas-6 ta’ Lulju 2011 dwar l-istatistika Ewropea dwar it-turiżmu u li jħassar id-Direttiva tal-Kunsill 95/57/KE
                  2
               , u b’mod partikolari l-Artikolu 3(2) u l-Artikolu 9(5) tiegħu,
            
            
               Billi:
            
            
               (1)Ir-Regolament (UE) Nru 692/2011 jistabbilixxi l-iskadenzi għat-trażmissjoni tal-istatistika Ewropea dwar it-turiżmu.
            
            
               (2)It-tempestività hija element essenzjali tal-kwalità tal-istatistika uffiċjali, u l-iżvilupp tekniku jippermetti lill-awtoritajiet tal-istatistika jipproduċu data b’inqas dewmien. Għalhekk jenħtieġ jitqassru l-iskadenzi għat-trażmissjoni tad-data ta’ kull xahar dwar l-okkupazzjoni tal-istabbilimenti tal-akkomodazzjoni turistika, filwaqt li jitqiesu l-prattiki tal-ġbir tad-data eżistenti fl-Istati Membri.
            
            
               (3)Il-ġlieda kontra l-istaġunalità tibqa’ azzjoni kruċjali għall-awtoritajiet pubbliċi u l-operaturi ekonomiċi fil-qasam tat-turiżmu fil-livell nazzjonali, reġjonali u ta’ destinazzjoni. Għalhekk, id-data ta’ kull xahar dwar l-iljieli mqattgħin fl-istabbilimenti tal-akkomodazzjoni turistika jenħtieġ tiġi trażmessa fil-livell reġjonali.
            
            
               (4)It-turiżmu huwa wieħed mill-oqsma ekonomiċi li jikkontribwixxu għall-opportunitajiet kif ukoll għall-isfidi tal-bliet Ewropej, u jkejjel ir-rilevanza tat-turiżmu għall-iżvilupp ta’ bliet individwali, kif ukoll jikkontribwixxi għal valutazzjoni komparattiva, analiżi u tfassil ta’ strateġiji tal-iżvilupp rilevanti. Għalhekk jenħtieġ tiġi trażmessa data dwar l-iljieli mqattgħin fl-istabbilimenti tal-akkomodazzjoni turistika fi bliet kbar jew intensivi fit-turiżmu.
            
            
               (5)It-turiżmu huwa kontributur ewlieni għall-ekonomija blu b’potenzjal qawwi għal impjiegi u tkabbir sostenibbli, u t-turiżmu kostali jista’ jiġi analizzat aħjar għal gradi differenti ta’ urbanizzazzjoni taż-żona. Għalhekk jenħtieġ tiġi trażmessa data dwar l-iljieli mqattgħin fl-istabbilimenti tal-akkomodazzjoni turistika li b’mod konġunt tanalizza n-natura kostali jew mhux kostali u l-grad ta’ urbanizzazzjoni.
            
            
               (6)It-turiżmu huwa attività ekonomika fejn id-deċiżjonijiet dwar il-provvista u d-domanda spiss isiru fil-livell ta’ destinazzjoni, lil hinn mil-livell tar-reġjuni NUTS 2 li għalihom id-data hija disponibbli bir-Regolament (UE) Nru 692/2011. Għalhekk, id-data dwar l-iljieli mqattgħin fl-istabbilimenti tal-akkomodazzjoni turistika jenħtieġ tiġi trażmessa fil-livell ta’ reġjuni NUTS 3.
            
            
               (7)Id-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar il-vjaġġi kollox kompriż (package travel) u arranġamenti tal-ivvjaġġar marbuta
                  3
                tapplika għall-pakketti offruti għall-bejgħ jew mibjugħa minn kummerċjanti lil vjaġġaturi u għal arranġamenti tal-ivvjaġġar konness li jiġu ffaċilitati minn kummerċjanti lil vjaġġaturi.
            
            
               (8)L-offerta u l-użu ta’ servizzi tal-akkomodazzjoni u t-trasport permezz ta’ pjattaformi online jistgħu jagħtu għażla akbar lill-klijenti u joħolqu opportunitajiet intraprenditorjali ġodda għan-negozji u ċ-ċittadini, li jiġġeneraw effetti sekondarji pożittivi u negattivi; u l-fenomenu jista’ jitkejjel mill-perspettiva tad-domanda permezz tal-qafas għall-istatistika Ewropea dwar it-turiżmu. Għalhekk jenħtieġ isiru adattamenti għall-varjabbli u għall-ikkategorizzar tal-vjaġġi turistiċi.
            
         
         
            
               (9)Għalhekk ir-Regolament (UE) Nru 692/2011 jenħtieġ jiġi emendat skont dan, filwaqt li ma jkunx jimponi piżijiet amministrattivi addizzjonali sinifikanti fuq l-Istati Membri u fuq dawk li jwieġbu,
            
            
               ADOTTAT DAN IR-REGOLAMENT:
            
            
               Artikolu 1
            
            
               Ir-Regolament (UE) Nru 692/2011 huwa emendat kif ġej:
            
            
               (1)Fl-Artikolu 9, il-paragrafu (4) jinbidel b’dan li ġej:
            
            
               “4.
                     L-Istati Membri għandhom jittrażmettu:
            
            
               (a)id-data validata annwali mniżżla fit-Taqsimiet 1 u 2 tal-Anness I fi żmien sitt (6) xhur wara tmiem il-perjodu ta’ referenza, sakemm mhux speċifikat mod ieħor fl-Anness I;
            
            
               (b)id-data validata ta’ kull xahar elenkata fit-Taqsima 2 tal-Anness I fi żmien tmien (8) ġimgħat wara tmiem il-perjodi ta’ referenza għas-snin ta’ referenza 2020 u 2021, u fi żmien sitt (6) ġimgħat wara tmiem il-perjodu ta’ referenza mis-sena ta’ referenza 2022;
            
            
               (c)id-data validata mniżżla fit-Taqsima 4 tal-Anness I fi żmien disa’ (9) xhur wara tmiem il-perjodu ta’ referenza, jekk l-Istat Membru kkonċernat jagħżel li jittrażmettiha;
            
            
               (d)id-data validata mniżżla fl-Anness II fi żmien sitt (6) xhur wara tmiem il-perjodu ta’ referenza.”;
            
            
               (2)L-Anness I huwa emendat kif ġej:  
            
            
               (a) fit-Taqsima 2, il-punt “A. Il-varjabbli u l-ikkategorizzar li għandhom jiġu trażmessi għad-data annwali”, huwa emendat kif ġej:
            
            
               (i) l-ewwel ringiela tat-tabella taħt “(1) Fil-livell NUTS 2 reġjonali u fil-livell nazzjonali”, hija sostitwita b’dan li ġej:
            
            
               “
            
            
                     
                        Tip ta’ akkomodazzjoni
                     
                  
                  
                     
                        Varjabbli
                     
                  
                  
                     
                        Ikkategorizzar
                     
                  
               
                     
                        Total (kull tip ta’ stabbilimenti tal-akkomodazzjoni turistika)
                     
                  
                  
                     
                        In-numru tal-iljieli mqattgħin minn residenti fl-istabbilimenti tal-akkomodazzjoni turistika
                     
                     
                        In-numru tal-iljieli mqattgħin minn dawk mhux residenti fl-istabbilimenti tal-akkomodazzjoni turistika
                     
                  
                  
                     
                        Tip ta’ lokalità (a) u (b)
                     
                     
                        Reġjuni tal-livell NUTS 3
                     
                     
                        Xhur tas-sena ta’ referenza [fakultattivi jekk il-livell NUTS 2 ikun ikopri l-Istat Membru kollu]
                     
                     
                  
               
               ,
            
            
               (ii) fit-Tabella “(2) Fil-livell nazzjonali”, tiżdied ir-ringiela li ġejja fuq:
            
            
               “
            
            
                     
                        Tip ta’ akkomodazzjoni
                     
                  
                  
                     
                        Varjabbli
                     
                  
                  
                     
                        Ikkategorizzar
                     
                  
               
                     
                        Total (kull tip ta’ stabbilimenti tal-akkomodazzjoni turistika)
                     
                  
                  
                     
                        In-numru tal-iljieli mqattgħin minn residenti fl-istabbilimenti tal-akkomodazzjoni turistika
                     
                     
                        In-numru tal-iljieli mqattgħin minn dawk mhux residenti fl-istabbilimenti tal-akkomodazzjoni turistika
                     
                  
                  
                     
                        Tip ta’ lokalità (a) flimkien ma’ Tip ta’ lokalità (b)
                     
                     
                        Bliet
                     
                     
                  
               
               ,
            
         
         
            
               (b) il-punt “D. Indikaturi fundamentali rapidi” jitħassar;
            
            
               (c) fit-Taqsima 3 jiżdied il-punt F li ġej:
            
            
               “F. Bliet
            
            
               Il-bliet li għalihom għandha tiġi trasmessa d-data għandhom ikunu skont l-Artikolu 4b(3) tar-Regolament (KE) Nru 1059/2003 u għandhom jinkludu mill-inqas:
            
            
               –lil dawk il-bliet li, flimkien, jammontaw għal 90 % tal-iljieli mqattgħin kull sena f’akkomodazzjoni turistika fil-bliet tal-pajjiż;
            
            
               –il-belt kapitali;
            
            
               –il-bliet kollha b’200 000 abitant jew aktar.
            
            
               Għal dan il-għan, il-bliet huma l-unità amministrattiva lokali (LAU) fejn mill-inqas 50 % tal-popolazzjoni tgħix f’ċentri urbani; ċentru urban huwa raggruppament ta’ ċelloli kontigwi tal-grilja ta’ 1 km² b’densità ta’ mill-inqas 1 500 abitant għal kull km² u lkoll flimkien jilħqu popolazzjoni ta’ mill-inqas 50 000 abitant. Il-Kummissjoni (Eurostat) flimkien mal-Istati Membri għandha taġġorna l-lista tal-bliet b’mod regolari. L-Istati Membri għandhom jittrażmettu d-data għall-aktar lista riċenti tal-ibliet disponibbli fil-31 ta’ Diċembru tas-sena ta’ referenza.”; 
            
            
               (3)Fl-Anness II, it-Taqsima 2, il-punt “A. Varjabbli li jridu jiġu trażmessi”, ir-ringieli 8 sa 15 tat-tabella, jiġu sostitwiti b’dan li ġej:
            
            
               “
            
            
                     
                  
                  
                     
                        Varjabbli
                     
                  
                  
                     
                        Kategoriji li għandhom jiġu trażmessi
                     
                  
                  
                     
                        Perjodiċità
                     
                  
               
                     
                        8.
                     
                  
                  
                     
                        Mezz ewlieni tat-trasport
                     
                  
                  
                     
                        (a)
                              Bl-ajru (servizzi ta’ titjira, titjira skedata jew mikrija, jew servizzi tal-ajru oħrajn)
                     
                     
                        (b)
                              Bl-ilma (bħal linji tal-passiġġieri u laneċ, kruċjieri, dgħajjes tad-divertiment, bastimenti mikrijin)
                     
                     
                        (c)
                              Ferrovija
                     
                     
                        (d)
                              Xarabank, kowċ (regolari/skedati jew okkażjonali/mhux skedati)
                     
                     
                        (d1) [fakultattiva] Xarabank jew kowċ regolari/skedata
                     
                     
                        (d2) [fakultattiva] Xarabank jew kowċ okkażjonali/mhux skedata
                     
                     
                        (e)
                              Vettura motorizzata privata (proprjetà jew mikrija it-tul, inkluż il-karozza ta’ ħbieb/qraba)
                     
                     
                        (f)
                              Vettura motorizzata mikrija (inklużi pjattaformi ta’ ride-sharing jew car-sharing)
                     
                     
                        (g)
                              Oħrajn (pereżemju bir-rota)
                     
                  
                  
                     
                        Annwali
                     
                  
               
                     
                        9.
                     
                  
                  
                     
                        Mezz ewlieni tal-akkomodazzjoni
                     
                  
                  
                     
                        (a)
                              Akkommodazzjoni mikrija: lukandi jew akkomodazzjoni simili
                     
                     
                        (b)
                              Akkommodazzjoni mikrija: siti ta’ kampeġġ, karavan jew parkeġġi tat-trejlers (mhux residenzjali)
                     
                     
                        (c)
                              Akkommodazzjoni mikrija: bħal dar, villa, appartament; kamra jew kmamar mikrija f’residenza
                     
                     
                        (d)
                              Akkommodazzjoni mikrija: akkomodazzjoni oħra mikrija (bħal hostels taż-żgħażagħ, marinas, stabbilimenti tas-saħħa)
                     
                     
                        (e)
                              Akkomodazzjoni mhux mikrija: villeġġjatura privata
                     
                     
                        (f)
                              Akkomodazzjoni mhux mikrija: Akkommodazzjoni pprovduta mingħajr ħlas minn qraba jew ħbieb
                     
                     
                        (g)
                              Akkomodazzjoni mhux mikrija: Akkomodazzjoni mhux mikrija ta’ tip ieħor
                     
                  
                  
                     
                        Annwali
                     
                  
               
                     
                        10.
                     
                  
                  
                     
                        L-ibbukkjar tal-vjaġġ: ibbukkjar bl-internet tal-mezz ewlieni tal-akkomodazzjoni
                     
                  
                  
                     
                        (a) Iva
                     
                     
                        (b) Le
                     
                  
                  
                     
                        Triennali
                     
                  
               
                     
                        11.
                     
                  
                  
                     
                        L-ibbukkjar tal-vjaġġ: il-mod tal-ibbukkjar għall-mezz ewlieni tal-akkomodazzjoni
                     
                  
                  
                     
                        (a) Direttament mal-fornitur tal-akkomodazzjoni
                     
                     
                        (b) Permezz ta’ aġenzija tal-ivvjaġġar, operatur turistiku, portal jew aġenzija tal-kiri tal-vaganzi jew ta’ proprjetajiet għal żmien qasir li telenka diversi fornituri tal-akkomodazzjoni
                     
                     
                        (c) Ma kien meħtieġ l-ebda bbukkjar
                     
                  
                  
                     
                        Triennali
                     
                  
               
                     
                        11a.
                     
                  
                  
                     
                        [Għal vjaġġi biss b’akkomodazzjoni bbukkjata bl-internet permezz ta’ aġenzija tal-ivvjaġġar, operatur turistiku, portal jew aġenzija tal-kiri tal-vaganzi jew ta’ proprjetajiet għal żmien qasir; għal vjaġġi biss li l-mezz ewlieni tal-akkomodazzjoni tagħhom ikun “akkomodazzjoni mikrija: bħal dar, villa, appartament; kamra jew kmamar mikrijin f’residenza”]
                     
                     
                        L-ibbukkjar tal-mezz ewlieni tal-akkomodazzjoni permezz ta’ sit web jew applikazzjoni bħal Airbnb, Booking.com, Expedia, Homeaway
                     
                  
                  
                     
                     
                     
                     
                     
                     
                     
                     
                     
                     
                     
                        (a) Iva
                     
                     
                        (b) Le
                     
                  
                  
                     
                        Triennali
                     
                  
               
                     
                        12.
                     
                  
                  
                     
                        L-ibbukkjar tal-vjaġġ: ibbukkjar bl-internet tal-mezz ewlieni tat-trasport
                     
                  
                  
                     
                        (a) Iva
                     
                     
                        (b) Le
                     
                  
                  
                     
                        Triennali
                     
                  
               
                     
                        13.
                     
                  
                  
                     
                        L-ibbukkjar tal-vjaġġ: il-mod tal-ibbukkjar għall-mezz ewlieni tat-trasport
                     
                  
                  
                     
                        (a) Direttament mal-fornitur tat-trasport
                     
                     
                        (b) Permezz ta’ aġenzija tal-ivvjaġġar, operatur turistiku, portal
                     
                     
                        (c) Ma kien meħtieġ l-ebda bbukkjar
                     
                  
                  
                     
                        Triennali
                     
                  
               
                     
                        13a.
                     
                  
                  
                     
                        [Fakultattiv] [Għal vjaġġi biss li t-trasport tagħhom hu bbukkjat bl-internet permezz ta’ aġenzija tal-ivvjaġġar, operatur turistiku, portal]
                     
                     
                        L-ibbukkjar tal-mezz ewlieni tat-trasport permezz ta’ sit web jew applikazzjoni bħal BlaBlaCar
                     
                  
                  
                     
                     
                     
                     
                     
                        (a) Iva
                     
                     
                        (b) Le
                     
                  
                  
                     
                        Triennali
                     
                  
               
                     
                        14.
                     
                  
                  
                     
                        L-ibbukkjar tal-vjaġġ: vjaġġ b’kollox inkluż
                     
                     
                  
                  
                     
                        (a) Iva
                     
                     
                        (b) Le
                     
                  
                  
                     
                        Triennali
                     
                  
               
                     
                        15.
                     
                  
                  
                     
                        L-ibbukkjar tal-vjaġġ: ibbukkjar bl-internet tal-pakkett
                     
                  
                  
                     
                        (a) Iva
                     
                     
                        (b) Le
                     
                  
                  
                     
                        Triennali
                     
                  
               
                     
                        15a.
                     
                  
                  
                     
                        In-nefqa tat-turist individwali matul il-vjaġġ fuq il-pakketti
                     
                  
                  
                     
                  
                  
                     
                        Annwali
                     
                  
               
               ”
            
            
               Artikolu 2 
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta’ Jannar 2020.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 1.8.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        ĠU L 192, 22.7.2011, p. 17. 
               
               
                  
                     (2)
                  
                        ĠU L 192, 6.7.2011, p. 17. 
               
               
                  
                     (3)
                  
                        ĠU L 326, 11.12.2015, p. 1.